कुशल शासक थे महाराजा सूरजमल
महाराजासूरजमल का शहीदी दिवस 25 दिसंबर को बावल रोड स्थित धींगड़ा गार्डन में मनाया जाएगा। जाट समाज रेवाड़ी की ओर से आयोजित किए जाने वाले इस कार्यक्रम में महाराजा सूरजमल की जीवनी से समाज के लोगों को अवगत कराया जाएगा। जाट समाज के प्रधान हवा सिंह ने यह जानकारी दी। श्रद्धांजलि कार्यक्रम सुबह 11 बजे शुरू होगा। जाट समाज के प्रधान हवा सिंह ने बताया कि भरतपुर रियासत के महाराजा बदन सिंह के उत्तराधिकारी महाराजा सूरजमल ने केवल अपने शौर्य और वीरता से रियासत की सीमाओं को बढ़ाया, बल्कि कुशल प्रबंधन और सैन्य क्षमता का परिचय भी दिया। मुगलों और मराठाओं से संधि और युद्ध उनकी कुशलता चतुर शासक की छवि को स्थापित करते हैं। दिल्ली पर कब्जे से लेकर बहादुरगढ़, फरुखनगर, अलीगढ़, हाथरस मथुरा की रियासतों को अपनी भरतपुर रियासत में मिला लेना उनके कौशल का ही परिणाम रहा। साहस, शौर्य और वीरता के अलावा महाराजा सूरजमल ऐतिहासिक महलों, किलों, धार्मिक स्थलों के निर्माता भी रहे। डीग, कुम्हेर, भरतपुर के अलावा गोवर्धन, मथुरा, वृंदावन में अनेक किले, महल, तालाब धार्मिक स्थलों का निर्माण करवाया। 25 दिसंबर को हर वर्ष उनका बलिदान दिवस मनाया जाता है। इतिहास में उन्हें जाट राजा के रूप में लिखा गया है।
महाराजा सूरजमल।
आज भी किले में पड़ा है लालकिले का एक दरवाजा
किवदंतीहै कि भरतपुर राज्य में दिल्ली पर आक्रमण से पहले चर्चा चल पड़ी कि महाराजा दिल्ली पर चढ़ाई करने वाले हैं। महाराजा के कानों तक यह बात पहुंची तो उन्होंने चर्चा के सूत्रधार को खोजने का आदेश दिया। पता लगने के बाद महाराजा ने उसकी बात रखने के लिए दिल्ली पर चढ़ाई शुरू कर दी और हिंडन नदी के किनारे राजा का बलिदान हो गया। जिसका बदला उनके पुत्र महाराजा जवाहर सिंह ने अपनी सौतेली माता महारानी किशोरी के आशिर्वाद से दिल्ली फतेह करके लिया। निशानी के तौर पर आज भी बताया जाता है कि डीग के किले में लालकिले का एक दरवाजा पड़ा हुआ है।
जाट राजा सूरजमल का शहीदी दिवस आज
awa_Deva hin_Deva awa_Deva hin_Deva hin_Deva awa_Deva